Source: https://v1.juristaitab.ee/forum/viewtopic.php?f=20&t=5653
Timestamp: 2019-11-15 16:07:00+00:00

Document:
Tagasimaksed - juristaitab.ee
30 Nov 2016, 18:32
Mina sooviksin pisut infot. Pankrotimenetlus on lõppenud ja algatatud võlgadest vabastamise menetlus, kus usaldusisikuks olen mina ise. Kõik usaldusisiku kohustused on tavapärased, 25% võlgnikule jne. Olen aga olnud lapsehoolduspuhkusel ja saanud vanemahüvitist (tean, et sellest pole ma kohustatud midagi ära andma)ja peretoetust ning sellega seoses on minu aruanne kohtule järgmise aasta algul sel korral null. Küll aga soovin asuda uuesti ka lapse kõrvalt tööle. Ja saaksin sel juhul edasi nii vanemahüvitist veel paar kuud ja ka töötasu, pluss peretoetus muidugi.Siit ka küsimus, mul on kolm last, kuidas peaksin ma usaldusisikule (ehk siis iseendale, kasvõi teisele kontole esialgu) edaspidi töötades raha kandma? Kas kehtib siinkohal siiski seadus kus elatusmiinimum jääb siiski palgast minu kätte, pluss siis ülelpeetavate miinimumid isegi kui saan samal ajal vanemahüvitist? Ja võin siiski soovi korral maksta midagi usaldusisikule? Või vanemahüvitise tõttu palga puhul see miinimum ei kehti?
Re: Tagasimaksed
07 Dets 2016, 15:46
Edastan küsijale väljavõtted vajalikest seadustest:
Täitemenetluse seadustik § 131 lg 1 kohaselt on sissetulek, millele ei saa pöörata sissenõuet
6) kehavigastuse või terviserikke tekitamise tõttu makstav hüvitis, välja arvatud hüvitis kaotatud sissetuleku eest, ja mittevaralise kahju hüvitis
7)seadusel põhinev elatis;
Täitemenetluse seadustiku § 132 kohaselt sissetuleku osa, millele ei saa sissenõuet pöörata
Pankrotiseaduse § 173 lg 3 kohaselt võlgniku töö- või teenistussuhtest või muust sarnasest suhtest saadud tulu või ettevõtlusest saadud tulu nõuded loetakse loovutatuks usaldusisikule. Usaldusisik peab sellest tasude maksmiseks kohustatud isikutele teatama.
Pankrotiseaduse § 173 lg 4 kohaselt käesoleva paragrahvi lõikes 3 nimetatud tulust peab usaldusisik võlgnikule üle andma 25 protsenti. Kohus võib asjaolusid arvestades määrata sellest erineva määra.
PankrS § 173 lg 5 kohaselt ei pea võlgnik usaldusisikule üle andma tulu, millele seadusest tulenevalt ei saa pöörata sissenõuet. (see on siis see loetelu, mis on toodud ülal Täitemenetluse seadustiku §-s 131 lg 1).
Seega kokkuvõtvalt võib võlgnik, kelle suhtes on algatatud kohustustest vabastamise menetlus, jätta endale Vabariigi Valitsuse kehtestatud alampalga (ehk miinimumpalga, mis 2016.a. on 430 €) + 1/3 miinimumpalgast iga ülalpeetava kohta + Täitemenetluse seadustiku § 131 lg 1 loetletud toetused.
Usaldusisikule (ehk siis antud juhul küsijale endale, kuid mõnele teisele kontole, ehk siis mitte sellele kontole, mida küsija igapäevaselt kasutab) tuleb üle anda saadava töötasu see osa, mida ei saa arestida (ehk siis arestida ei saa miinimumpalk + 1/3 miinimumpalgasi iga ülalpeetava koht). Seaduseandja nimetab sda osa tulutoovaks osaks.
Tulutoovast osast saab võlgnik endale kanda 25 % ja 75 % jääb võlausaldajatele.
Võlausaldajatele tuleb väljamakseid teha 1 x aastas.

References: § 131
 § 132
 § 173
 § 173
 Kohus 
 § 173
 § 131